Nitriansky dolomitový lom

Nitriansky dolomitový lom je prírodná pamiatka v správe štátnej ochrany prírody Ponitrie. Nachádza sa unikátne takmer v centre mesta Nitra (katastrálne územie obce Nitra v okrese Nitra v Nitrianskom kraji). Miestne je známy tiež pod menom "Rolfesova baňa". Tvorí ho šedý ramsauský dolomit a vápenec z obdobia vrchného a stredného triasu s pred vyše 200 miliónov rokov. Našli sa tu vápenaté zelené riasy, úlomky ľalioviek, lastúrnikov, ramenonožcov a ulitníkov. Územie bolo vyhlásené alebo novelizované v roku 1982 na rozlohe 1,2599 ha. Ochranné pásmo nebolo určené. Predmetom ochrany je: Lokalita predstavuje vhodný objekt pre štúdium geologickej stavby Tribeča, významný estetický prvok a zaujímavý prvok životného prostredia mesta Nitra. Referencie Externé odkazy Nitriansky dolomitový lom v Zozname osobitne chránených častí prírody SR Chránené územia, Štátna ochrana prírody Slovenskej republiky Dolomitový lom Archivované 2019-05-10 na Wayback Machine, officialna stranka mesta Nitra Zdroj Tento článok je čiastočný alebo úplný preklad článku Nitriansky dolomitový lom na českej Wikipédii.